Βίντεο που προκάλεσε μεγάλες αντιδράσεις κυκλοφόρησε μέσω της σελίδας «Σιωπή Σημαίνει Συνενοχή», με αστυνομικό να σέρνει αλλοδαπό πλανόδιο μικροπωλητή ομπρελών στο μετρό του Συντάγματος το απόγευμα της Πέμπτης.

Ο «κακοποιός», πεσμένος στο πάτωμα, εκλιπαρεί τον αστυνομικό να τον αφήσει, χωρίς αποτέλεσμα. Ο αστυνομικός καλεί σε ενισχύσεις και προσπαθεί να περάσει χειροπέδες στον άνθρωπο που βρίσκεται σε κατάσταση σοκ και συνεχίζει να εκλιπαρεί. Πολίτες βρέθηκαν μπροστά στο περιστατικό και κατέγραψαν το βίντεο, ενώ όταν κατέφτασαν άλλοι αστυνομικοί, ένας από αυτούς είπε χαρακτηριστικά. «Παιδιά μπράβο θα κοιμηθούμε ήσυχοι το βράδυ επειδή πιάσατε το παιδί με τις ομπρέλες. Μπράβο σας».